વ્યક્તિની બાઘાઈ, મૂર્ખઈ, અણસમજ ભાષા વગેરેની દ્યોતક એવી કેટલીક ગામલક્ષી કહેવતો પ્રચલિત છે, જેમ કે, પેટલાદ તરફનાં કેટલાંક ગામોમાં અણસમજુ કે બાઘાઈભરી વ્યક્તિ માટે દેવાનો કે ડભોઉનો ભાદરણથી તાજ આવ્યા લાગે છે!લાખલો કરસમદ જઈ આવ્યો સમજાવ્યું તું સામરખાને પહોંચ્યા પણસોરા જેવા રૂઢિપ્રયોગોત્મક કહેવતો જાણીતી છે. કાયર યા બીકણ માટે પેટલાદી યા પેટલાદી પરમાણિયાની પાળવાળો એવો હીનપ્રયોગ થતો સંભળાય છે. બોરસદના મુસ્લિમોની ગુજરાતી-હિન્દી ભાષા માટે બોરસદી હિન્દી એવો ઉપહાસલક્ષી શબ્દપ્રયોગ વ્યાપક રૂપમાં પ્રયોજાય છે. ભાનેર ગામના લોકો કંજૂસાઈ કરકસર માટે જાણીતા હોવાથી કોઈ હાસ્યસ્પદ લાગે તેવી કંજૂસાઈ કરે ત્યારે ભાનેરિયું કર્યુ એવું કહેવાય છે. તોફાની ઢોર-ઢાંખરને ઉદ્દેશીને રોષમાં બોલાતી કહેવત તને ભાલેજ મોકલેમાં ભાલેજ ગામના કતલખાનાનું સૂચન છે. કામની સફળતા આનંદયુક્ત ઉદ્ગાર રૂપે કે બેપરવાઈના અર્થમાં જખ મારે જીટોડિયાવાળી જખ મારે જાખલાવાળી જેવા પ્રયોગો પણ લોકવ્યવહારમાં થતા જોવા મળે છે.